Broj: 01-006-907/2019-9 31.oktobar 2019.godine

Na osnovu člana 3 Sporazuma o osnivanju Regionalne kancelarije za saradnju mladih od 4. jula 2016. godine i člana 16 Statuta Regionalne kancelarije za saradnju mladih, a u vezi sa Javnim pozivom za predstavnika/cu mladih u Upravnom odboru Regionalne kancelarije za saradnju mladih br. 01-006-907/2019 od 01. oktobra 2019.godine, Komisija za izbor predstavnika/ce mladih u Upravnom odboru Regionalne kancelarije za saradnju mladih donosi

**ODLUKU**

**I** Bira se kandidatkinja Andrea Mićanović za predstavnicu mladih u Upravnom odboru Regionalne kancelarije za saradnju mladih

**Obrazloženje**

Ministarstvo sporta i mladih je dana 1. oktobra 2019. godine uputilo Javni poziv za predstavnika/cu mladih u Upravnom odboru Regionalne kancelarije za saradnju mladih br. 01-006-907/2019 (u daljem tekstu: Javni poziv) koji je objavljen na internet stranici Ministarstva sporta i mladih. Po isteku roka propisanog Javnim pozivom, predloge je blagovremeno podnijelo pet kandidata i to: Sara Arianna Serhatlić, Elma Radončić, Vasilije Marojević, Andrea Mićanović i Jelena Radulović. Ministarstvo je, u roku od tri dana od dana isteka roka za dostavljanje predloga, na internet stranici  Ministarstva sporta i mladih objavilo listu kandidata koji su podnijeli predlog za člana Upravnog odbora Regionalne kancelarije za saradnju mladih. Ministar sporta i mladih donio je Rješenje o imenovanju Komisije za izbor predstavnika/ce mladih u Upravnom odboru Regionalne kancelarije za saradnju mladih (u daljem tekstu: Komisija), br. 01-006-907/2019-7 od 24. oktobra 2019. godine.

Komisija je, cijeneći ispunjenost uslova i kriterijuma predloga kandidata propisanih Javnim pozivom utvrdila sljedeće:

1. Uz predlog koji je podnijela kandidatkinja Jelena Radulović nisu dostavljeni:
* izjava da kandidat nije član organa političke partije, javni funkcioner, rukovodeće lice ili državni službenik, odnosno namještenik;
* izjava da kandidat prihvata kandidaturu za predstavnika mladih u Regionalnoj kancelariji za saradnju mladih, sa trogodišnjim mandatom bez mogućnosti reizbora;
* najmanje dva pisma preporuke relevantnih institucija i organizacija za pomenutu oblast.

Komisija je predlog kandidatkinje Jelene Radulović ocijenila kao nepotpun i odlučila da isti bude odbačen.

1. Predlozi kandidata Sare Arianne Serhatlić, Elme Radončić, Vasilija Marojevića i Andree Mićanović ocijenjeni su kao potpuni i razmotreni su od strane Komisije koja je sa kandidatima obavila intervjue.

Nakon sprovedenih intervjua sa kandidatima, cijeneći ispunjenost svih uslova i kriterijuma propisanih Javnim pozivom, Komisija je jednoglasno donijela odluku da kandidatkinja Andrea Mićanović bude izabrana za predstavnicu mladih u Upravnom odboru Regionalne kancelarije za saradnju mladih.

U skladu sa navedenim, odlučeno je kao u dispozitivu ove Odluke.

Odluka stupa na snagu danom donošenja.

**Predsjednik Komisije**

 mr Nenad Koprivica

Dostavljeno:

* Kandidatima
* u spise predmeta
* arhivi